lc
                                            udskrift
                                                af
                            sø- & handelsrettens dombog
                                           ____________
                                               dom
afsagt den 21. december 2010
h-80-09
                                       1) topdanmark forsikring a/s
                                       (advokat henrik thal jantzen ved advokatfuldmægtig
                                       hans flemming jensen)
                                       2) widecom a/s
                                       (advokat henrik thal jantzen ved advokatfuldmægtig
                                       hans flemming jensen)
                                       mod
                                       dsv road a/s
                                       (advokatfuldmægtig signe morgenstjerne)
indledning
       sagen drejer sig om transport af et parti elektroniske varer, der bortkom under en
transport fra widecom a/s´ (herefter bemævnt widecom) lager i ballerup og til bologna i
italien. transporten blev udført af sagsøgte, dsv road a/s (herefter benævnt dsv), som har
betalt 6.752,06 kr. i erstatning til topdanmark forsikring a/s (herefter benævnt topdan-
                                                   -2-
mark). topdanmark har som widecoms forsikringsselskab udbetalt erstatning til widedcom,
og er herefter indtrådt widecoms krav. de 6.752,06 kr., som dsv har betalt, er det beløb
hvortil dsvs ansvar er begrænset efter cmr-lovens § 29, stk. 2.
      topdanmark og widecom gør gældende, at dsv eller en af dsv antaget undertrans-
portør har udvist grov uagtsomhed i forbindelse med transportens gennemførelse, og at dsv
derfor må erstatte topdanmarks og widecoms fulde tab i sagen.
påstande
topdanmark og widecom har nedlagt påstand om, at dsv tilpligtes at betale 90.864,02 kr. til
topdanmark og 25.000 kr. til widecom svarende til widecoms selvrisiko begge beløb med
rente af 5 % årligt fra 28. marts 2008, hvor kravet blev rejst overfor dsv.
dsv har påstået frifindelse.
oplysningerne i sagen
      det fremgår af to fakturaer udstedt den 18. marts 2008 af widecom til modtageren al-
batron s.p.a., at der samme dag blev afsendt et antal ”apple ipods”, ”apple iphones”, bær-
bare pc´ere samt andet computerudstyr til albatron. varerne havde en samlet vægt på
139,75 kg. varerne blev hentet på widecoms lager af dsv den 18. marts 2008.
      da widecom bestilte denne transport hos dsv, nævnte widecom ikke, hvad godset
bestod af. transporten var omfattet af et generelt ”transporttilbud – danmark / italien” af 1.
december 2007, som dsv havde givet widecom. i dette tilbud var rubrikken ”godsets art”
ikke udfyldt. det fremgår endvidere af tilbuddet, at det drejer sig om levering ”frit på bil”,
fra widecoms adresse til nogle nærmere omtalte forskellige zoner i italien. det fremgår også,
at prisen for transport af op til 2 paller til den relevante zone i italien var 1.234 kr. pr. palle
eksklusiv diverse afgifter og tillæg.
      dsv viderekontraherede den i sagen omhandlede transport til vognmand kurt beier
fra tyskland, som stillede trækker til rådighed for en af dsv´s trailere med presenning over.
      det fremgår af chaufføren rene gauerts kørselsrapport, at han den 18. marts 2008 hen-
tede varer hos en række forskellige andre firmaer og widecom. hos widecom fik rene
gauert udleveret nedenstående ”delivery note”, som han kvitterede på:
                                                  -3-
       af et fragtbrev af 8. marts 2008 udstedt af dsv fremgår, at modtager af godset var dsv
road s.p.a. i tavazzano i italien. det fremgår endvidere af fragtbrevet, at den pågældende
lastbil i alt medbragte 58 kolli, og at den totale vægt var 7.679 kg. den samlede transport be-
stod af bl.a. ”proccessors”, ”agr. products” og ”int.art./fram.print”. der er uenighed mellem
parterne om, hvilken kolli på fragtbrevet der beskriver den kolli, (palle med ipods mv.), som
nærværende sag handler om.
       efter at rene gauert havde lastet varerne hos widecom og de steder, hvor den øvrige
del af lasten blev afhentet, blev godset omlastet i dsv´s lager i brøndby. som sagens bilag b
er fremlagt en videofilm optaget af et overvågningskamera under omlastningen på lageret.
       parterne er ikke enige om, hvorvidt widecoms palle med ipods mv. ses på filmen. dsv
har anført, at den omhandlede palle ses på filmen, og at den kan ses lige til venstre for lastbi-
lens indgang. der er i givet fald tale om en mindre sort palle uden særlige kendetegn.
                                                 -4-
      efter omlastningen kørte chaufføren fra dsv´s lager mod tavazzano og overnattede
undervejs på rasteplads nær byen grafenwöhr ved nürnberg i tyskland, som ikke var en
særlig aflåst eller bevogtet rasteplads. det fremgår af en fremlagt oversigt over rastepladser i
tyskland og udskrifter fra internetportalen truckinform, at der findes et antal bevogtede ra-
stepladser i en afstand af 26-56 km fra rastepladsen i grafenwöhr.
      chaufføren kom til tavazzano den 22. marts 2008. dsv road s.p.a. modtog godset
den 21. marts 2008 og stemplede det som modtaget uden bemærkning. efter at den omhand-
lede palle fra widecom var leveret til dsv road s.p.a., blev den stående hos dsv road
s.p.a. til den 27. marts 2008, hvor pallen blev kørt til rom, og hvor den med det samme blev
omlæsset til en ”transtar 92” varevogn, som kørte varerne til albatron. sidste del af trans-
porten var omfattet af et fragtbrev udstedt af dsv s.p.a., og det fremgår heraf bl.a., at der
var tale om en palle på 124 kg. i bunden har en medarbejder fra firmaet albatron kvitteret
for modtagelsen, men der er også med håndskrift påført ordene ”non conformio” og ”man-
ka”.
       det viste sig nemlig ved den omhandlede palles ankomst til albatron, at de omhand-
lede varer var bortkommet. det nederste af fragtbrevet er revet af, og her kan der eventuelt
være påført en egentlig reklamation.
      widecom sendte den 28. marts 2008 nedenstående krav til dsv:
                                                  -5-
       den 7. april 2008 skrev albatron brev til widecom for at få undersøgt, hvad der var
sket med den omhandlede forsendelse. det fremgår bl.a. af brevet, at pallen næsten var tom,
og at kasserne var lukket igen, samt at pallen var forseglet med neutral tape, og ikke wide-
coms sædvanlige tape med firmalogo på. brevet havde følgende ordlyd:
             ”dear sirs,
             i´am writing to enquire you about what happened with the last spedition. in date 27
             march 2008 we´ve received your shipment (arrived with the courier express dsv road
             s.p.a) and we understand immedately that something happened to the goods because the
             pallets weren´t packed with the usual designed scotch of your society but with normal
             transparent scotch. while we are checking the products with the courier, we´ve seen that
             nearly all the material lacked.”
       albatron har opgjort, at samtlige de ipods og iphones, der var med i forsendelsen,
manglede ved modtagelsen, og at man af det øvrige it-udstyr i forsendelsen alene havde
modtaget et mindre antal varer (1 stk. ge-force 8600gt, 8 stk. ”yuraku photoframe 7” og 4
stk. ”intel core 2 quad processor”). i alt manglede 108,75 kg. af forsendelsen. det fremgår af
brev fra topdanmark til widecom af 15. oktober 2008, at de bortkomne varer havde en værdi
af 122.598,08 kr., og at topdanmark efter fradrag af widecoms selvrisiko på 25.000 kr. har
udbetalt 97.598,08 kr. til widecom. widecom har herefter transporteret sit eventuelle
regreskrev mod skadevolder til topdanmark.
       der er under sagen fremlagte e-mail korrespondance fra ultimo 2009 og primo 2010,
hvoraf det fremgår, at dsv vedrørende transporter i denne periode i hvert fald i visse tilfæl-
de har spurgt widecoms medarbejdere, om transporten indeholder tyveritækkeligt gods, og
om widecom i givet fald ønsker en særligt sikret transport til en højere pris. det fremgår og-
så af korrespondancen, at widecom i hvert fald i et tilfælde ikke har ønsket en sikret trans-
port ved kørsel af fjernsynsapparater.
             det fremgår videre, af et fremlagt ”study” udarbejdet af europa parlamentets
generalsekretariat fra juli 2007, at tyskland er et af de lande i eu, hvor der er størst risiko for
kriminalitet mod landevejstransporter, og at tyskland er et af de lande, der gør mindst for
afværge disse risici det fremgik videre af et forarbejde til dette ”study”, at nürnbergområdet
ifølge branchedeltageres vurdering da var et ”hotspot” for kriminalitet mod landevejstran-
porter.
                                                 -6-
        der er endvidere under sagen fremlagt en rapport fra international road transport
union fra 2005 med titlen ”voluntary security guidelines for managers, drivers, shippers, op-
erators carrying dangerous goods and customs-related guidelines”. det fremgår af disse ret-
ningslinjer bl.a., at man på forhånd bør identificere bevogtede parkeringspladser, planlægge
alle pauser, stops og overnatninger på forhånd, og at chauffører bør instrueres i at holde dø-
rene i bilen aflåst, også når man taler med andre, og at dette særligt gælder, når man trans-
porterer udsat gods (pkt. 6.2. i retningslinjerne).
forklaringer
        natashia kastberg har forklaret, at hun er uddannet speditør og har arbejdet i wide-
com gennem 4 år. firmaet handler kun med computervarer, herunder ipods og iphones,
pc´ere osv. widecom har samarbejdet med dsv i et års tid og har udover landevejstransport
bl.a. også fået udført flytransporter fra asien med dsv. de varer, som widecom får trans-
porteret på landevej, er ikke de samme varer, som widecom importerer med fly fra østen.
til brug for dsv´s håndtering af indkomne flytransporter har widecom udleveret en lang li-
ste til dsv til brug for indfortoldning af widecoms varer, og af numrene på disse lister kan
man udlede, hvilke varer widecom handler med.
        ved afsendelse af varer med lastvogn oplyser widecom derimod aldrig dsv om, hvil-
ken karakter godset i de enkelte transporter har. hun mener, at det ikke er i widecoms inte-
resse, at dsv på forhånd ved, hvad der skal sendes, da der ikke er for mange, som skal vide,
hvad der skal transporteres, herunder om der skal sendes højværdi varer.
        dsv kender således den generelle karakter af widecoms forretning, men dsv ved der-
imod ikke på forhånd, om en transport angår f.eks. printere eller tyveritækkelige varer som
f.eks. iphones. det står dog på følgesedlen, som chaufføren får udleveret, når han overtager
godset, hvad det består af.
        widecom er endvidere ikke ”inde over”, hvilken form for transport der skal anvendes i
konkrete tilfælde. widecom forventer blot, at varerne kommer frem. widecom går også bare
ud fra, at dsv sørger for, at hele transporten er sikker, når der køres med ”stykgodsbiler”,
hvor der er mange forskellige varetyper med i samme lastvogn. ofte sender widecom en så-
kaldt ”delivery note”, hvoraf varernes karakter fremgår. således har hun muligvis sendt en
                                                -7-
sådan delivery note med e-mail til thomas kampmann nielsen i dsv i perioden, inden den
omhandlede transport skulle afhentes hos widecom. hun mener ikke, at dsv gav widecom
to priser afhængig af sikkerhedsniveauet, inden den episode der omhandles i denne sag.
       det er ikke altid, at widecom ser det fragtbrev, der udstedes for en transport. widecom
bruger derimod deres delivery note som kvittering for, hvad der blevet sendt af sted.
       albatron blev af widecom opfordret til at politianmelde sagen og give en specifik be-
skrivelse af, hvilke varer der præcis manglede.
       widecoms samlede vareudbud kan betegnes som ”blandet”, og sortimentet består bå-
de af varer af almindelig værdi og varer af høj værdi. widecoms forsikringsselskab har dog
krævet, at widecoms lager er sikret som et ”højværdi-lager”. de varer, som sagen omhandler
er købt i europa.
       widecom har fået et transporttilbud på kørsel fra danmark til italien af 1.december
2007. dette tilbud blev udleveret af en sælger fra dsv, der hedder carsten poulsen. carsten
poulsen har været på besøg i widecom, og her må carsten poulsen have fået fuldt indblik i,
hvilket varesortiment widecom har. så vidt hun ved, er carsten poulsen medarbejder i
dsv´s afdeling for luftfragt, men har altså givet widecom tilbud på både landevejsfragt og
luftfragt. widecom har haft problemer med tyveri af varer, som skulle til italien, men ikke
for så vidt angår transporter med dsv.
kim iversen har forklaret, at han har været lagerchef hos widecom i 2 år, og at han er ud-
dannet speditør. han er ikke længere ansat hos widecom. widecom førte mange forskellige
former for elektronisk udstyr lige fra iphones til servere og andet elektronisk udstyr. last-
ningen af varer fra widecoms lager foregik ved, at en chauffør bakkede lastbilen til en ram-
pe, og herefter kontaktede chaufføren en person på widecoms lager, hvorefter lastningen
kunne begynde.
       indtil dagen for den konkrete transport stod de omhandlede varer i et aflåst ”bur” på
widecoms lager. lageret delte widecom med 4 andre virksomheder. grunden til, at varerne
stod i buret, var, at der var tale om højværdivarer. når man tog widecoms varer ud af buret,
fulgte en widecom medarbejder pallen, indtil chaufføren havde lastet varerne. den delivery
note, der fulgte med de omhandlede varer, viser, at der er tale om sampakkede varer. de
                                                 -8-
hakker, som er sat i marginen på noten, viser, at han har talt varerne efter, før man tapede de
færdigpakkede varer ind i folie på en palle. pakningen af varerne foregik ved, at man på la-
geret fik en mail med en pdf-fil, der viste, hvilke varer der skulle pakkes. når dette var gjort,
kom der en anden medarbejder, der tjekkede antallet af varer. man vejede pallen, når den
var blevet folieret, lukket og forseglet, og den vægt, der er angivet på delivery noten, er væg-
ten på den færdigpakkede palle. man folierede alle de pakkede varer og satte sikkerhedstape
med ”forsigtig” tegn på (i form af et glas). derimod fremgik widecoms navn ikke af tapen.
       når dsv kom og hentede varer fra lageret, kiggede han ikke efter, hvilken type trailer
dsv kom med. han ved derfor ikke, om der var tale om presenningtrailere eller trailere med
faste sider; der har dog sikkert været eksempler på begge dele. når dsv kom med presen-
ningtrailere, tænkte han ikke over, om dette var usikkert. hans opgave var derimod primært
at sikre sig, at der blev pakket det rigtige varer i type og antal.
       den tape, der blev anvendt ved den konkrete sag, kan ikke – eller i hvert fald meget
vanskeligt - tages af den folierede palle, uden at man ville kunne se, at tapen var forsøgt ta-
get af folien. derimod ville man selvfølgelig kunne erstatte hele folien, det ville nok være
svært at afmontere og erstatte hele folien med ny folie og tape, mens pallen stod inde i last-
vognen.
thomas kamp nielsen har forklaret, at han arbejder i dsv og under sagen arbejdede i
dsv´s italiensafdeling, hvor han arbejdede med presenningsbiler. hans arbejde omfattede
bl.a. bookning af transporter for widecom. dsv havde kørt for widecom i et par år. dsv
vidste ikke hvilke varer, som widecom solgte og skulle have kørt. widecom meddelte blot
pr. mail eller telefon, hvor mange paller man ville have kørt. han er ikke bekendt med, at
widecom har sendt kopi af delivery note til dsv i forbindelse med bookning af transporter.
       hvis en kunde ikke ved booking oplyser, hvilke varer der ønskes transporteret,
går dsv ud fra, at det drejer sig om almindeligt stykgods. hvis der er tale om højværdigods,
plejer kunden at oplyse dette. det var altid presenningtrailere, som hans afdeling kørte med,
og derfor var det denne transportform, som widecom fik transporteret deres varer i. han
ved ikke, om widecom var klar over, at man kørte med presenningstrailere. det var sædvan-
ligt, at widecom fik transporteret deres varer sammen med alle mulige andre typer gods,
herunder stål osv. kurt beier havde kørt med gods for dsv´s italiensafdelingen mange gan-
                                                 -9-
ge og havde kørt med alle de typer gods, som man havde i afdelingen. hvis der er tale om
højværdigods, skal dsv have dette at vide i bookingfasen, sådan at dsv kan planlægge
kørslen mv. han har oplevet, at kunder gør opmærksom på, at det, der skal fragtes, er elek-
troniske varer af tyveritækkelig art. i så fald kontakter man forsikringsafdelingen og får skaf-
fet en aflåselig kassevogn.
       man kører ofte med elektronik, men det er ikke ofte, at kunderne beder om, at der skal
tages særlige forholdsregler. hvis en kunde f.eks. ringer og siger, at man vil have et parti
mobiltelefoner kørt af sted, træffer dsv kun særlige foranstaltninger, hvis kunden beder om
det. vedrørende det fragtbrev af 8. marts 2008, som dsv har udstedt for transporten mellem
brøndby og tavazzano, er han ikke klar over, om og i givet fald hvordan, man kan se, at wi-
decoms varer indgik i den samlede forsendelse.
anna broeng hansen har forklaret, at hun er disponent i dsv´s italiensafdeling, hvor hendes
arbejde består i at planlægge og ”optimere” de transporter, som dsv sender afsted. hun har
været i dsv siden 2003 og har været i italiensafdelingen i ca. tre og et halvt år. den konkrete
transport, som denne sag omhandler, blev booket af widecom hos hendes kollega per lar-
sen. det skete efter hendes erindring pr. mail. normalt får dsv ikke noget at vide om god-
sets karakter, medmindre kunden specifikt oplyser dette. hvis dsv ikke får oplyst, hvad det
er for nogle varer, som en kunde vil have transporteret, bliver der ikke skrevet noget herom i
det materiale, man laver i forbindelse med bookningen. så skriver man kun noget om stør-
relse og antal f.eks. antal europa-paller, som en kunde ønsker transporteret. ud fra dsv´s
viden kunne den omhandlede transport lige så godt have bestået af konserves, maskindele
eller andet almindeligt stykgods. hun kan således bekræfte, at transporten blev udført som
enhver anden stykgodstransport af f.eks. møtrikker.
       det fragtbrev af 8. marts 2008, som dsv udarbejdede for den samlede transport, der
blev kørt til italien den 18. marts 2008 af chauffør rene gauert, viser ikke noget om varernes
karakter, og så vidt hun har kunnet se, har widecom heller ikke oplyst noget herom ved
bookingen.
       hvis der er tale om højværdivarer, som skal transporteres, vil dsv kræve en højere
fragtrate. hvis dsv i den omhandlede sag var blevet klar over, at widecoms varer var ipods
mv., ville man have kørt direkte til modtageren af godset (albatron), og i det hele taget ville
                                               - 10 -
man have tilrettelagt transporten anderledes. hun mener, at dsv senest inden afhentningen
af godset skal have at vide, om der er tale om højværdigods. det er ikke normalt, at chauffø-
ren kvitterer på en delivery note. det nævnte fragtbrev af 18. marts 2008 må mangle nogle
sider, da det fremgår, at der skal transporteres 58 kolli i alt (total kolli), og da der i fragtbre-
vet kun nævnes 16 kolli. dette kan næppe forklares ved, at nogle af de specifikt nævnte kolli
dækker over flere paller. disse fragtbreve har i øvrigt normalt også flere sider. et generelt
tilbud, som det, der er udarbejdet af carsten poulsen af 1. december 2007, vil normalt være
udarbejdet af en sælger i dsv, og det er således ikke noget, som hendes afdeling i virksom-
heden inddrages i.
rene gauert, som er tysk statsborger og tysktalende, har forklaret, at han er chauffør og har
arbejdet som eksportchauffør i 17-18 år, og at han har tidligere kørt for dsv. han kører pri-
mært i italien og benelux-landene, men generelt i hele europa. i marts 2008 arbejdede han
for vognmand kurt beier, og her kørte han med alle typer af transporter for dsv. han kørte
både med almindeligt gods og med andre transporter. han var chauffør på den i sagen om-
handlede transport. vedrørende den kørselsrapport, der er fremlagt i sagen, forklarede han,
at han ikke kan huske, hvilke stop han foretog, inden han kom til widecom. han vidste ikke
hvad det var for noget gods, som han skulle hente hos widecom, og han havde ikke hentet
gods hos widecom før. normalt får man at vide, hvis det der er tale om en køletransport,
men generelt får han ikke noget at vide om, at dele af en transport eventuelt har høj værdi.
       han mener ikke, at en chauffør er forpligtet til at undersøge om et parti gods er høj-
værdigods, hvis chaufføren ikke har noget at vide om det på forhånd. har han ikke fået no-
get at vide om godsets eventuelle særlige karakter, går han ud fra, at der er tale om en al-
mindelig stykgodstransport. han kunne ikke se, hvad lasten hos widecom indeholdt. der
var ikke nogen, der fortalte ham, hvad lasten indeholdt, eller at der skulle tages særlige hen-
syn ved transporten.
       vedrørende den i sagen fremlagt delivery note forklarede han, at det er rigtigt, at han
har skrevet under på noten. men da han skrev under, lagde han ikke vægt på, at der stod
”iphone” og ”ipod” på noten. han skrev under på noten, for at fragten kunne overtages, og
transporten påbegyndes. han mener ikke, at han har skrevet under på, at der vare tale om
”ipods” mv., men at han alene har skrevet under på, at han har overtaget det antal kolli af de
                                               - 11 -
dimensioner, der fremgik af noten. han mener ikke, at en delivery note er et dokument, som
en chauffør normalt skal kontrollere, før en transport påbegyndes. han anså den omhandle-
de transport og godset fra widecom som en almindelig stykgodstransport. ruten fra brønd-
by til tavazzoni er en gammelkendt rute, hvor han tog færgen til rostock den 18. marts 2008,
hvor han hvilede sig. næste dag den 19. marts 2008 kørte han via berlin til byen grafenwöhr,
hvor han holdt pause. den 20. marts 2008 kørte han videre direkte til tavazzoni. denne dag
fik han en opringning fra en medarbejder i kurt beier, som sagde, at han endelig måtte sørge
for at læsse varerne af i tavazzoni den 20. marts 2008.
       den rute, han brugte, er den sædvanlige rute, som alle eksportchauffører bruger. den
rasteplads ved pegnitz ved grafenwürth, som han stoppede ved mellem den 19. og 20. marts
2008, brugte han, fordi han skulle holde sin køre/hviletids pause. det var en ”ubevidst” be-
slutning, at han valgte denne plads, han kan ikke huske, om det var om dagen eller om nat-
ten, han stoppede der. førerhuset var låst, men traileren kan ikke låses. han forlod ikke last-
vognen under pausen og lagde ikke mærke til, om der var nogen inde i vognen. på raste-
pladsen var der en tankstation, og pladsen var oplyst. der var trafik på rastepladsen, og der
var mange andre chauffører, der brugte rastepladsen.
       efter hans mening var det en sikker rasteplads, og han ved ikke, om der har været ty-
veriproblemer på denne rasteplads. han ved ikke, om der har været særlige problemer med
tyveri fra lastbiler i nürnbergområdet. han ved ikke, om der var overvågede rastepladser i
samme område. han tager ikke særlige hensyn til godsets karakter, når han vælger raste-
plads. men hvis ordregiveren siger, at der er tale om højrisikovarer, vil man vælge en sikker-
hedsrasteplads, men så vidt han ved, fandtes sådanne ikke i 2008. hvis han havde vidst, at
transporten bl.a. indeholdt ipods og iphones og, var transporten foregået i 2010, ville han
nok have gjort opmærksom på, at man burde bruge en sikkerhedsparkeringsplads.
       da han kom til tavazzoni, anmeldte han sin ankomst. så fik han at vide, at man ikke
ville losse lastvognen. han kontaktede sin vognmand kurt beier eller dsv, derefter ventede
han ved en rampe på, at losning skulle ske. han bakkede op til en lager/læsserampe på
dsv´s godslager i tavazzoni, og han bakkede helt op til sluserne på rampen denne, så der
blev lukket helt til.
       han overnattede i bilen, og han lagde ikke mærke til, at der skulle have været nogen
inde i bilen. han ved ikke, hvor godset kan være forsvundet.
                                               - 12 -
parternes synspunkter
       topdanmark og widecom har gjort gældende, at det må lægges til grund, at varerne er
bortkommet, mens de var i dsv´s varetægt under transporten, og at dsv har udvist grov
uagtsomhed i forbindelse med planlægning og udførelse af transporten.
       der er enighed om, at dsv har overtaget de 124 kg. varer. retten skal således tage stil-
ling til to hovedtemaer, dels om bortkomsten er sket under transporten, dels om dsv hand-
let groft uagtsomt i forbindelse med planlægning og udførelse af transporten.
       albatron skrev i sin reklamation, at widecoms tape ikke var på pallen, da den kom
frem til albatron. albatron bemærkede herudover med det samme, at der manglede de fleste
varer, og derfor tog albatron forbehold på fragtbrevet og reklamerede straks. albatron tog
dette forbehold, mens chaufføren var til stede. derfor var der heller ikke behov, for at alba-
tron tilkaldte en uafhængig surveyor. brug af en surveyor har god mening, når der skal fore-
tages vurdering af mangler eller lign. når sagen vedrører, at der mangler gods i en transport,
kan en surveyor dog ikke belyse dette bedre end enhver anden.
       efter cmr-loven skal det lægges til grund, at godset er overtaget i den stand, som
chaufføren kvitterede for i delivery noten. kim iversen har forklaret, at der var tale om en
sampakning, og i mangel af fragtbrev for den konkrete transport af widecoms varer må man
tage udgangspunkt i den delivery note, der er fremlagt. i en afgørelse fra sø- og handelsret-
ten, refereret i fed2009.29s, har retten da også lagt vægt på, at det fremgik af et såkaldt ”lie-
ferschein”, som chaufføren modtog, at der var tale om elektronisk gods, selvom dette ikke
fremgik af fragtbrevet i sagen. et ”lieferschein” og en delivery note må i denne sammen-
hæng tillægges samme betydning.
       hovedreglen er, at det er skadelidte – her widecom og topdanmark – der skal bevise,
at en skade er forvoldt ved grov uagtsomhed. det gælder dog ikke for omstændigheder, som
transportøren er nærmest til at bevise. ved vurderingen af, om fragtføreren har handlet groft
uagtsomt i forbindelse med tyverier fra presenningstrailere, fremgår det af retspraksis, at
man lægger vægt på, om godset er særligt tyveritækkeligt, om den udførende fragtfører og
chaufføren i givet fald vidste dette, om stedet, hvor lastbilen stod parkeret, kan karakterise-
res som en risikozone, om parkeringen var begrundet i transportmæssige hensyn, om den
                                                 - 13 -
eneste beskyttelse af godset var en presenning, og om parkeringen har medført betydelig ri-
siko for godset. det er således afgørende, hvilket kendskab dsv havde til godsets karakter.
natashia kastberg har forklaret, at dsv var fast transportør for widecom, som kun har 21
varer i sit sortiment. disse varer er generelt elektroniske varer af høj værdi. dsv har herud-
over i forbindelse med flytransporter fortoldet varer og har i den forbindelse set fakturaer fra
widecom, hvor sortimentets karakter fremgår.
       under forklaringerne fra dsv´s medarbejdere i denne sag er der blevet givet indtryk
af, at aftaler om transport af varer indgås uden, at transportøren ved, hvad han skal køre
med. men det kan ikke lægges til grund i denne sag. dsv har sendt en sælger ud for at besø-
ge widecom og afgive priser og tilbud mv., og det er utænkeligt, at dsv har gjort dette uden
at vide, hvilke varer widecom handlede med. desuden har chaufføren skrevet under på, at
han overtog iphones og ipods. chaufføren havde derfor under alle omstændigheder mulig-
hed for at vide, hvad han kørte med. i hvert fald burde chaufføren have vidst det. dsv kan
endvidere ikke undslå sig for at hæfte for den selvstændige tredjemand, som dsv har anta-
get til at udføre transporten, nemlig vognmand kurt beier. det gøres derfor gældende, at
dsv skulle have truffet særlige foranstaltninger for at sikre widecoms varer, som var tyveri-
tækkeligt gods. under de foreliggende omstændigheder var dette en del af dsv´s almindeli-
ge pligt til at planlægge og udføre transporten forsvarligt.
       det må lægges til grund, at tyskland og navnlig nürnbergområdet er risikozoner for
lastbilstyverier. alligevel valgte chaufføren at overnatte på en almindelig og ikke sikret ra-
steplads. det strider mod de ”guidelines” til chauffører om brug af sikre pladser fra interna-
tional road transport union, som er fremlagt i sagen. det var således ikke praksis i bran-
chen at holde på usikrede rastepladser. dsv burde i forvejen have planlagt, at der kunne
overnattes på en sikret rasteplads. det gjorde dsv ikke, og derved har dsv på groft uagtsom
måde skabt en betydelig risiko for godsets bortkomst. i en sag med ganske tilsvarende om-
stændigheder nåede retten da også frem til, at bortkomst af minkskind måtte tilregnes
vognmanden som groft uagtsom. sagen er refereret i u1999.1624s.
dsv har gjort gældende, at man ikke var bekendt med, at der var tale om tyveritækkeligt
gods. topdanmark og widecom har ikke godtgjort, at varerne er bortkommet i den periode,
hvor dsv havde godset i sin varetægt. widecom bookede transporten hos dsv som en al-
                                                  - 14 -
mindelig stykgodstransport og uden tilkendegivelse af, at godset var tyveritækkeligt. man
bookede bare plads på en lastbil til en palle med varer. når dsv ikke får noget at vide om
varernes karakter herunder, at varerne er tyveritækkelige, har dsv ikke pligt til på egen
hånd at foretage særlige sikkerhedsforanstaltninger.
       det kunne ikke ses af pallen, hvad der var i den. natashia kastberg fra widecom har
endvidere gjort rede for, at widecom af sikkerhedshensyn ikke ved bookingen fortæller
transportøren om, at der er tale om tyveritækkeligt gods. der er endvidere fremlagt e-
mailkorrespondance mellem parterne fra 2009 og 2010, og her fremgår det, at widecom ikke
vil betale for en sikret transport i tilfælde, hvor dsv på baggrund af oplysninger om godsets
karakter spørger, om widecom ønsker dette.
       det følger af cmr-lovens § 10, at fragtførerens undersøgelsespligt omfatter, om antal-
let af kolli og deres mærker og numre er rigtige i forhold til fragtbrevets oplysninger herom,
ligesom han skal undersøge godsets indpakning og synlige tilstand. efter særlig aftale kan
der ske undersøgelse af særlige forhold, således som det fremgår af afgørelsen i u2002.6h.
hvis der ikke foreligger en sådan aftale, kan chaufføren ikke pålægges at foretage en nærme-
re undersøgelse af, hvilket gods, han overtog. i denne sag fortalte dsv ikke chaufføren noget
om godsets karakter, idet dsv intet vidste herom. det af dsv udstedte fragtbrev, hvor den
samlede fragt er nævnt med antal kolli og størrelse, angiver heller ikke noget om karakteren
af det gods, som chaufføren afhentede hos widecom. på den baggrund må man som i den
nævnte dom u2002.6h nå frem til, at widecom er de nærmeste til at bære risikoen for, at
widecom intet oplyste om godsets karakter. den eneste grund til, at chaufføren skrev under
på delivery noten, var, at han hermed attesterede antal kolli, som han fik udleveret, således
som han har pligt til efter cmr-lovens § 10. en delivery note er endvidere kun et dokument,
der vedrører forholdet mellem en sælger (her widecom) og en køber (her albatron). noten
er således transportøren uvedkommende. det er derimod fragtbrevet, som er bevis på fragt-
aftalens indhold mv. det gøres i den forbindelse også gældende, at hverken fragtbrevet eller
fragtaftalen indeholder en henvisning til delivery noten, hvorfor denne note ikke kan udvide
aftalens indhold, herunder forpligtelserne for dsv.
       fragtaftalen angik alene transport af en palle stykgods, og det er også det, som wide-
com er blevet faktureret for. i følgende afgørelser fra sø- handelsretten, refereret i
fed2009.29s og fed2009.31s, er det antaget, at transportøren, hvis denne ikke ved, at en
                                                 - 15 -
transport vedrører højrisikogods, kun er forpligtet til at udføre transporten, som om denne
vedrører almindeligt stykgods. det var præcis det, der skete i denne sag. de domme, som
topdanmark og widecom har henvist til, er alle domme, hvor fragtføreren vidste, at der var
tale om risikofyldt gods, og i disse tilfælde er det klart, at det må tilregnes fragtføreren som
groft uagtsomt, hvis fragtføren ikke tager de nødvendige sikkerhedsforholdsregler.
       i denne sag er der endvidere ikke tegn på indbrud i lastbilen eller tegn på, at pallens
emballage har været brudt op. det er således blevet forklaret, at pallens emballage så ud på
samme måde, som da den blev sendt af sted. widecoms tidligere lagerchef kim iversen har
således også forklaret, at det er vanskeligt at emballere godset igen efter, at det måtte være
blevet brudt op.
       endelig gøres det gældende, at det er en erstatningsbetingelse, at der er årsagssam-
menhæng mellem en risikoforvoldelse og godsets bortkomst. det er altså ikke nok, at der
måtte være et ansvarsgrundlag i form af f.eks. grov uagtsomhed. der skal også være årsags-
sammenhæng mellem ansvarsgrundlaget og den skete skade, ligesom der skal være en på-
regnelighed mellem ansvarsgrundlaget og den skade, som faktisk sker. her er det ikke godt-
gjort, at godsets bortkomst hænger sammen med dsv´s eller chaufførens forhold herunder,
at der er overnattet på en ubevogtet parkeringsplads. det bemærkes i den forbindelse, at in-
tet tyder på tyveri fra lastbilen, idet presenningen ikke er skåret op. det gøres afslutningsvis
gældende, at widecom ikke har godtgjort tabets størrelse, da det således er albatrons egen-
hændige opgørelse af manko, som er fremlagt.
sø- og handelsrettens afgørelse
dsv har udbetalt erstatning for det bortkomne gods efter cmr lovens § 24, jf. § 29, stk. 2,
med 6.752,06 kr. herefter, og da bevisførelsen under sagen ikke kan føre til andet resultat,
må retten lægge til grund, at godset er bortkommet, medens det var i dsv´s varetægt, uden
at det nærmere kan fastslås, hvornår dette er sket.
       efter bevisførelsen må det lægges til grund, at de transporter, som widecom fik udført
af dsv, fandt sted med udgangspunkt i dsv´s tilbud af 1. december 2007, som ikke angiver
noget nærmere om arten af det transporterede gods. hverken den omstændighed, at dsv i
forbindelse med håndtering af flytransporter for widecom var i besiddelse af dokumenter,
som viste, at widecom handler med såkaldt tyveritækkelige varer af høj værdi, eller den om-
                                                 - 16 -
stændighed, at en sælger fra dvs har aflagt besøg hos widecom i forbindelse med afgivelsen
af tilbud af 1. december 2007, kan føre til, at dsv burde vide, at den i sagen omhandlede
transport var transport af tyveritækkelig elektronik af høj værdi.
       tværtimod må det efter den af vidnet natashia kastberg afgivne forklaring lægges til
grund, at widecom med fuldt overlæg aldrig orienterede dsv om, hvilken karakter den en-
kelte transport havde, herunder om der var tale om transport af varer af høj værdi. dsv var
på denne baggrund, da aftalen om transporten blev indgået, berettiget til gå ud fra, at den i
sagen omhandlede transport vedrørte almindeligt stykgods.
       efter bevisførelsen kan det lægges til grund, at widecom havde emballeret pallen med
varer med uigennemsigtigt sort plast, således at det ikke kunne ses, hvad pallen indeholdt.
       den tysktalende chauffør underskrev ved modtagelsen af pallen hos widecom en deli-
very note, som med trykt tekst angiver, at forsendelsen indeholdt visse apple produkter. de-
livery noten indeholder endvidere med håndskrift en angivelse af forsendelsens mål og
vægt, og herunder har chaufføren påført sin underskrift.
       i overensstemmelse med chaufførens vidneforklaring må det lægges til grund, at der
ikke ved afhentningen var nogen, der fortalte ham, hvad lasten indeholdt, eller at der skulle
tages særlige hensyn under transporten. retten finder under disse omstændigheder ikke, at
transportøren dsv, eller nogen dsv bærer ansvaret for, vidste eller burde vide, at transpor-
ten angik tyveritækkeligt gods af høj værdi.
       når hele transporten, herunder parkeringen på den ubevogtede rasteplads, derfor må
bedømmes, som om der var tale om transport af almindeligt stykgods, findes dsv ikke at
have handlet groft uagtsomt. dsv er derfor ikke afskåret fra at påberåbe sig ansvarsbe-
grænsningsreglen i cmr lovens § 29, stk. 2, jf. cmr lovens § 37.
       som følge af det anførte vil dsv road a/s derfor være at frifinde for den af topdan-
mark forsikring a/s og widecom a/s nedlagte påstand.
       efter sagens udfald findes topdanmark a/s og widecom a/s at burde betale fulde
sagsomkostninger til dsv road a/s. disse omkostninger fastsættes under hensyn til sags-
genstandens størrelse til 20.000 kr.
                                               - 17 -
                                       thi kendes for ret:
dsv road a/s frifindes for den af topdanmark forsikring a/s og widecom a/s nedlagte
påstand. topdanmark forsikring a/s og widecom a/s betaler in solidum 20.000 kr. til dsv
road a/s til dækning af sagsomkostninger inden 14 dage fra dommens afsigelse. beløbet
forrentes efter rentelovens § 8a.
henrik dam                          henrik rothe                       ove andersen
                                    (retsformand)
                                             (sign.)
                                          ___ ___ ___
                               udskriftens rigtighed bekræftes
                               p.j.v. sø- og handelsretten, den
